रियल उपाधिबाट चार अंक टाढा
रियल म्याड्रिडले स्पेनी ला लिगामा बुधबार ओसासुनालाई ३–१ ले हरायो । यो जितपछि टिम ३५ औं लिग उपाधिबाट चार अंक मात्र टाढा रह्यो । यस खेलमा करिम बेन्जेमा १० मिनेटको अन्तरमा दुई पेनाल्टीमा गोल गर्न चुकेपनि रियलको जित आरामदायी रह्यो ।
म्याड्रिड — रियल म्याड्रिडले स्पेनी ला लिगामा बुधबार ओसासुनालाई ३–१ ले हरायो । यो जितपछि टिम ३५ औं लिग उपाधिबाट चार अंक मात्र टाढा रह्यो । यस खेलमा करिम बेन्जेमा १० मिनेटको अन्तरमा दुई पेनाल्टीमा गोल गर्न चुकेपनि रियलको जित आरामदायी रह्यो ।डेविड अल्बाको गोलले रियलले अग्रता लिएपछि ओसासुनाका लागि एन्टे बुडिमिरले बराबरी गोल फर्काए । त्यसपछि मार्को एसेनसियो र लुकास भाजक्वेजले गोल गरे । यो जितपछि रियलको ७८ अंक भएको छ ।यो दोस्रो स्थानमा रहेको एटलेटिको म्याड्रिडमाथि १७ अंकको अग्रता हो । बुधबारकै अर्को खेलमा एटलेटिकोले ग्रेनेडासँग गोलरहित बराबरी खेल्यो । एटलेटिकोको ६१ अंक भएको छ । यस्तै गेटाफेले सेल्टा भिगोलाई २–० ले हरायो । 